stanford-oval/wikipedia huggingface dataset:
13 (Black Sabbathin albumi)

| 13 Black Sabbath |
| --- | --- | --- |

Studioalbumin tiedot
 Äänitetty : elokuu 2012–tammikuu 2013 Shangri La-studiot, Kalifornia ja Tone Hall-studiot, Warwickshire, Englanti
 Julkaistu:  7. kesäkuuta 2013  10. kesäkuuta 2013  11. kesäkuuta 2013
 Formaatti: CD, LP
 Tuottaja(t): Rick Rubin
 Tyylilaji: heavy metal
 Kesto: 53.15
 Levy-yhtiö: Vertigo, Universal
Listasijoitukset
  Yhdistynyt kuningaskunta 1.   Yhdysvallat 1.   Saksa 1.   Ruotsi 1.   Tanska 1.   Norja 1.   Sveitsi 1.   Uusi-Seelanti 1.   Kanada 1.   Suomi 2.   Itävalta 2.   Unkari 2.   Kreikka 3.[lähde? ]   Australia 4.   Puola 4.   Espanja 4.   Irlanti 5.   Belgia 6. ja 4.   Italia 6.   Portugali 9.   Alankomaat 10.   Ranska 15.
Black Sabbathin muut julkaisut
| The Vinyl Collection: 1970–1978 2012 | 13 2013 | The End (EP) 2016 |
13 on brittiläisen metallimusiikkia esittävän Black Sabbathin yhdeksästoista studioalbumi. Albumi julkaistiin Euroopassa 7. kesäkuuta ja Pohjois-Amerikassa 11. kesäkuuta 2013. Yhdysvalloissa albumin julkaisivat Vertigo Records ja Republic Records ja maailmanlaajuisesti Vertigo. 13 on Black Sabbathin ensimmäinen studioalbumi laulaja Ozzy Osbournen kanssa sitten vuoden 1978 Never Say Die!:n ja ensimmäinen basisti Geezer Butlerin kanssa sitten vuoden 1994 Cross Purposesin.
Black Sabbathin alkuperäinen kokoonpano – Osbourne, Butler, kitaristi Tony Iommi ja rumpali Bill Ward – aloitti albumin työstämisen jo vuonna 2001 tuottaja Rick Rubinin kanssa. Albumia viivästytti kuitenkin Osbournen sooloura ja yhtyeen muiden jäsenten perustama Heaven and Hell -yhtye. Viivästysten jälkeen yhtye kertoi vuonna 2011 aloittavansa albumin työstämisen alusta Rubinin kanssa. Rumpali Bill Ward jättäytyi kuitenkin projektin ulkopuolelle, ja hänen sijastaan albumin rumpuosuudet soitti sessiomuusikko Brad Wilk.
Albumin ensimmäinen single ”God is Dead?” julkaistiin digitaalisena singlenä 19. huhtikuuta ja seuraava singlejulkaisu ”End of the Beginning” 15. toukokuuta. Albumi debytoi Suomen albumilistan kolmantena, ja yhtyeen kotimaassa Britannian albumilistalla albumi nousi ensimmäiselle sijalle. Albumi nousi listakärkeen myös Yhdysvaltain Billboard-listalla ollen yhtyeen ensimmäinen listaykkönen Pohjois-Amerikassa.
Albumin nauhoitukset ja kokoonpanomuutokset

9. tammikuuta 2012 ilmoitettiin Tony Iommin sairastuneen imusolmukesyöpään. Tauti oli esiasteella eikä sen odotettu vaikuttavan suuresti yhtyeen työskentelyyn. Albumin kirjoitussessiot siirrettiin kuitenkin Yhdysvalloista Iommin kotiin Englantiin hoitojen vuoksi. 2. helmikuuta 2012 Bill Ward ilmoitti jäävänsä toistaiseksi pois yhtyeestä sopimusteknisten vaikeuksien vuoksi. Ward ei pitänyt hänelle tarjottua sopimusta kelvollisena. Muu yhtye ilmoitti jatkavansa työskentelyä, mutta sanoi "oven olevan auki" Wardille. Samassa kuussa yhtye ilmoitti peruuttavansa suunnitellun kiertueen ja esiintyvän vain Download-festivaaleilla Englannissa kesäkuussa 2012. Sabbathin tilalla varsinaisella kiertueella esiintyi "Ozzy and Friends"-niminen kokoonpano, johon kuuluivat Osbournen varsinaisen yhtyeen lisäksi Geezer Butler, kitaristi Zakk Wylde sekä vierailevana kitaristina Slash.
Huhtikuussa 2012 Black Sabbath ilmoitti esiintyvänsä Yhdysvalloissa Lollapalooza-festivaaleilla ja lisäksi Birminghamissa toukokuussa 2012. 15. toukokuuta Bill Ward tiedotti ettei osallistu jatkossakaan yhtyeen toimintaan edelleen jatkuvien sopimusongelmien vuoksi. Pari päivää myöhemmin Wardin kuvat poistettiin yhtyeen virallisilta kotisivuilta. Geezer Butler julkaisi tiedotteen, jossa hän pahoitteli Wardin poisjääntiä ja kertoi samalla, että Osbournen yhtyeessä soittanut Tommy Clufetos tulisi soittamaan Wardin tilalla Black Sabbathin sovituilla keikoilla. Wardin poisjäänti on herättänyt runsaasti keskustelua mediassa sekä yhtyeen fanien keskuudessa. Myöhemmin, vuoden 2013 haastatteluissa Osbourne on sanonut, että Ward ei ollut fyysisesti tarpeeksi hyvässä kunnossa pystyäkseen soittamaan esimerkiksi kokonaista konserttia ja että Ward olisi loukkaantunut, koska hänelle ehdotettiin toisen rumpalin ottamista varalle.
Kesäkuussa 2012 Osbourne kertoi NME-lehden haastattelussa yhtyeen kirjoittaneen 15 kappaletta ja vihjasi albumin nimeksi tulevan mahdollisesti 2013. Varsinaiset nauhoitukset alkoivat elokuun 23. päivä 2012. Kuukautta myöhemmin haastattelussa paljastettiin yhden albumille tulevan kappaleen nimen olevan "God Is Dead?". Tammikuussa 2013 yhtye ilmoitti uuden albumin nimeksi tulevan 13 ja että se julkaistaisiin kesäkuussa 2013. Yhtye kertoi myös, että albumilla rumpuja soittaa Rage Against the Machine- ja Audioslave-yhtyeistä tuttu Brad Wilk. Osbournen mukaan hänen rumpalinsa Tommy Clufetosin piti alun perin soittaa albumin rumpuosuudet, mutta tuottaja Rubin vastusti tätä ja ehdotti Wilkia yhtyeelle. Rubinin mukaan Wilkin rumputyöskentely muistutti Bill Wardin vastaavaa varhaisilla Sabbath-albumeilla ja tätä tarvittiin myös uusiin kappaleisiin.
Albumin sisältö

Musiikillisesti 13 edustaa pääasiassa raskasta, hidastempoista doom-vaikutteista heavy metalia sisältäen kuitenkin melodisiakin kohtia ja kappaleita. Vertailukohteena voidaan pitää yhtyeen 1970-luvun alkupuolen albumeja vaikkakin tuoreempiakin vaikutteita albumilta löytyy. Kitaristi Iommin riffit ovat näkyvässä osassa albumilla, ja esim. koskettimien käyttö on hyvin vähäistä. Kappaleet ovat pitkiä ja sisältävät runsaasti tempon sekä sävelkuvioiden vaihdoksia. Osbournen mukaan ennen studioon menemistä tuottaja Rubin kuuntelutti yhtyeellä sen ensimmäisen albumin (vuoden 1970 Black Sabbath) ja halusi yhtyeen pyrkivän samaan tunnelmaan.
Kappaleet on merkitty Iommin, Butlerin ja Osbournen nimiin ja sanoitukset on tehnyt suurimmaksi osaksi Butler. Hänen mukaansa sanoitukset käsittelevät pääasiassa "elämää, kuolemaa ja tuomiota". Albumia varten nauhoitettiin kaiken kaikkiaan 16 kappaletta, joista neljä on vielä julkaisematta. Vuoden 2001 edellisten, keskeytettyjen studiosessioiden materiaalia ei käytetty ollenkaan.
Albumin avaava pitkä "End of the Beginning" muistuttaa alkupuoliskoltaan yhtyeen ensilevyn nimikkokappaletta "Black Sabbath", muuttuen kuitenkin loppua kohti melodisemmaksi. Butlerin mukaan kappaleen sanoituksiin on haettu inspiraatiota Doctor Who -televisiosarjasta. Toisena tuleva, myös yli 8-minuuttinen "God is Dead?" on hidastempoinen, doom-vaikutteinen kappale sisältäen kuitenkin nopeamman väliosion.
Suoraviivaisempaa ja nopeampaa tempoa albumilla edustavat "Loner", jonka toinen riffi muistuttaa yhtyeen vuoden 1980 "Lady Evil" -kappaleen vastaavaa, sekä "Live Forever", joka omaa hieman yhtyeelle erikoisemman kompin.
Akustisen kitaran ja tabla-rumpujen myötä kulkeva space/psych-balladi "Zeitgeist" palaa tunnelmaltaan vuoden 1970 "Planet Caravan" -kappaleeseen. Myös tämän kappaleen lyriikoihin on otettu vaikutteita Doctor Whosta.
Pitkä "Damaged Soul" on blues-henkinen, Osbournen huuliharpun soittoa sisältävä kappale, joka muistuttaa yhtyeen alkuaikojen blues-vaikutteista.
Hitaampitempoisessa "Age of Reason" -kappaleessa Iommin riffiä sekä sooloa säestävät kosketinsoittimet ja musiikillisesti kappaleessa on vaikutteita yhtyeen Ronnie James Dion aikakauden materiaalista. Kappaleen työnimi oli "Epic".
Albumin päättää keskitempoinen, raskaan riffin myötä kulkeva "Dear Father", joka yhtyeen tyyliin sisältää nopeamman väliosan sekä melodisen kertosäkeen. Kappale ja albumi päättyy ukkos- ja vesisade-efektiin, samalla tavoin kuin yhtyeen ensialbumi, vuoden 1970 Black Sabbath alkaa. Butlerin mukaan tämä oli Rubinin idea.
Albumi sisältää, painoksesta riippuen, yhteensä viisi bonus-kappaletta. Deluxe Edition-painoksesta löytyvät albumin sessioissa nauhoitetut "Methademic", "Peace of Mind" ja "Pariah". Spotifyn versiossa on näiden lisäksi kevään 2013 Australian kiertueella taltioitu "Dirty Women"-kappaleen liveversio. Japanin ja Best Buy -yhtiön painoksista löytyy lisäksi "Naiveté in Black"-niminen kappale.
Kansitaide

Albumin kansitaide julkistettiin huhtikuussa 2013. Kansitaiteen suunnitteli Zip Design -niminen ryhmä. Kantta varten tehtiin kahdeksan jalkaa korkea oljista koottu "13"-symboli, joka sytytettiin uhrijuhlan tyyliin tuleen ja kuvattiin. Geezer Butlerin mukaan nimen "13" idea tuli Osbournelta, koska albumi julkaistaisiin vuonna 2013 ja yhtye oli nauhoittanut 13 kappaletta sitä varten.
Albumin julkaisu ja vastaanotto

"God is Dead?" -kappale julkaistiin radiossa ja internetissä huhtikuussa 2013 ja yhtye esiintyi toukokuussa C.S.I.-sarjan 13. kauden finaalissa esittäen kappaleen "End of the Beginning". Molemmista kappaleista tehtiin myös musiikkivideot. Ennen albumin julkaisua yhtye julkaisi Youtube-palvelussa videopätkiä, joissa yhtye nähtiin studiossa.
13 julkaistiin 10. kesäkuuta 2013. Se nousi listakärkeen Britanniassa ollen yhtyeen ensimmäinen listaykkösalbumi lähes 43 vuoteen. Edellisen kerran yhtye oli listaykkönen Paranoid-albumilla lokakuussa 1970. 43 vuoden väli oli myös uusi ennätys brittilistalla. Albumi nousi listakärkeen myös Yhdysvaltain Billboardin listalla ollen yhtyeen ensimmäinen listaykkönen Pohjois-Amerikassa. Albumi sai hyviä listasijoituksia useissa muissakin maissa, esimerkiksi Suomessa albumi nousi listakakkoseksi.
Myös kriitikot ja fanit ovat ottaneet albumin hyvin vastaan ja se on saanut pääasiassa positiivisia arvosteluja. Kritiikkiä on herättänyt lähinnä Rick Rubinin kovavolyyminen tuotanto ja albumi onkin liitetty nykyään käynnissä olevaan "loudness war" -ilmiöön.
Kiertueet ja promootio

Yhtyeen kiertuekokoonpanoon kuuluvat Osbournen, Iommin ja Butlerin lisäksi rumpali Tommy Clufetos ja lavan takana soittava kosketinsoittaja Adam Wakeman. Ennen albumin julkaisua, keväällä 2013 yhtye teki kiertueen Kauko-Idässä esiintyen Australiassa ja Japanissa. Heinäkuusta syyskuuhun Black Sabbath kiersi Pohjois-Amerikassa ja lokakuussa Etelä-Amerikassa. Euroopan kiertueella marras-joulukuussa yhtye esiintyi myös Hartwall Areenalla Helsingissä 20. marraskuuta 2013. Marraskuussa julkaistiin myös keväällä Melbournen konserteissa tallennettu Gathered in Their Masses -live-DVD/CD/Blu-ray.
Kappaleet

Kaikki sanat Geezer Butler, kaikki sävellykset Tony Iommi, Ozzy Osbourne ja Butler.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | End of the Beginning | 8.07 |  |  |  |  |  |  |  |
| 2. | God Is Dead? | 8.54 |  |  |  |  |  |  |  |
| 3. | Loner | 5.06 |  |  |  |  |  |  |  |
| 4. | Zeitgeist | 4.28 |  |  |  |  |  |  |  |
| 5. | Age of Reason | 7.02 |  |  |  |  |  |  |  |
| 6. | Live Forever | 4.49 |  |  |  |  |  |  |  |
| 7. | Damaged Soul | 7.43 |  |  |  |  |  |  |  |
| 8. | Dear Father | 7.06 |  |  |  |  |  |  |  |
|  |  | 53.15 |  |  |  |  |  |  |  |
| Deluxe edition bonus-CD |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Methademic | 5.57 |  |  |  |  |  |  |  |
| 2. | Peace of Mind | 3.40 |  |  |  |  |  |  |  |
| 3. | Pariah | 5.34 |  |  |  |  |  |  |  |
|  |  | 15.11 |  |  |  |  |  |  |  |
| Spotify bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 9. | Methademic | 5.57 |  |  |  |  |  |  |  |
| 10. | Peace of Mind | 3.40 |  |  |  |  |  |  |  |
| 11. | Pariah | 5.34 |  |  |  |  |  |  |  |
| 12. | Dirty Women (Live in Australia 2013)  | 7.21 |  |  |  |  |  |  |  |
|  |  | 76.10 |  |  |  |  |  |  |  |
| Japanese / Saturn Special Exklusiv-Edition bonus-kappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 9. | Naïveté in Black | 3.50 |  |  |  |  |  |  |  |
|  |  | 57.26 |  |  |  |  |  |  |  |
| Best Buy / Saturn Exklusiv-Edition Deluxe bonus-CD |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Methademic | 5.57 |  |  |  |  |  |  |  |
| 2. | Peace of Mind | 3.40 |  |  |  |  |  |  |  |
| 3. | Pariah | 5.34 |  |  |  |  |  |  |  |
| 4. | Naïveté in Black | 3.50 |  |  |  |  |  |  |  |
|  |  | 19.01 |  |  |  |  |  |  |  |
Kokoonpano > Black Sabbath

Ozzy Osbourne – laulu, huuliharppu
Tony Iommi – kitara
Geezer Butler – bassokitara
Kokoonpano > Sessiomuusikot

Brad Wilk – rummut
Mike Exeter – kosketinsoittimet
Stanley Behrens – huuliharppu
Kokoonpano > Tuotanto

Rick Rubin – tuottaja
Greg Fidelman – ääniteknikko
Mike Exeter – nauhoitus
Dana Nielsen – nauhoitus
Andrew Scheps – miksaus
Stephen Marcussen ja Stewart Whitmore – masterointi
Arvosteluja

AllMusic () linkki
Inferno:
Kaaoszine: 9½/10
Metal Hammer (9/10) linkki
Rolling Stone () linkki (Arkistoitu – Internet Archive)
Soundi () linkki
Aiheesta muualla

13 (Black Sabbathin albumi) Discogsissa. (englanniksi)
Albumi 13 (Black Sabbathin albumi) Encyclopaedia Metallum -sivustolla (englanniksi)
Jarkko Liutu

| Jarkko Liutu> Henkilötiedot |
| --- | --- |
Syntynyt: 15. helmikuuta 1983 Imatra, Suomi
Kansalaisuus:  suomalainen
Taiteilija
Ala:  kuvataiteilija
Jarkko Liutu ( s. 15. helmikuuta 1983 Imatra) on suomalainen kuvanveistäjä ja  Suomen Kuvanveistäjäliiton jäsen, kuvataiteilija ja koruntekijä. Nykyisin hän asuu Savonlinnassa ja työskentelee Parikkalassa.
Liutu opiskeli vuosina 2005–2009 Saimaan Ammattikorkeakoulun kuvataiteen ja kulttuurin yksikössä (ent. Imatran taidekoulu) ja valmistui kuvataiteilijaksi 2009. Hänet tunnetaan monipuolisena osaajana, joka leikittelee mittakaavoilla ja yhdistelee eri materiaaleja sujuvasti. Ihminen on yleensä hänen teostensa keskiössä. Materiaaleina hän käyttää pääsääntöisesti pronssia, alumiinia ja puuta. Liutu yhdistelee usein abstraktioita ja figuratiivisia elementtejä toisiinsa. Muotojen ja materiaalien kontrasti ja symbolinen merkitys kiehtoo Liutua.
Liutu on tehnyt julkisia teoksia ja pitäen lukuisia näyttelyitä niin kotimaassa kuin ulkomailla. Hän on toiminut myös luottamustoimissa ja hän on saanut kunniamainintoja ja palkittu teoksistaan. Liutun teoksia löytyy useiden taidemuseoiden kokoelmista.
Julkisia teoksia

Kuplakyyti, 2017, Varkaus
Römmin kuplatehdas, 2018, Varkaus
Yhdessä kasvaen, 2018, Varkaus
Historian havinaa, 2018, Varkaus
Horisontti, 2019, Imatra
Elämän virta 2022, Kuopio
Oksalla ylimmällä, 2023, Savonlinna
Opinportaat, 2023, Savonlinna
Elämänkantaja, 2024, Kotka, Tiutinen
Römmin kuplatehdas, 2018, Varkaus
Yhdessä kasvaen, 2018, Varkaus
Opinportaat, 2023, Savonlinna
Elämän virta, 2021, Kuopio
Horisontti, 2019, Imatra
Kuplakyyti, 2018, Varkaus
Elämänkantaja, 2024, Kotka
Aiheesta muualla

Kuvataiteilija Jarkko Liutun kotisivut
Kuvataiteilija Jarkko Liutun Instagram
Kuvataiteilija Jarkko Liutu / Taide rakentamisessa
Kuvataiteilija Jarkko Liutu / Kuvataiteilijamatrikkeli
Aiheesta muualla > Lehtiartikkeleita

Näyttelyarvio Helsingin Sanomissa
Näyttelyarvio Itä-Savo -lehdessä
Näyttelyarvio Etelä-Saimaa -lehdessä
Lehtiartikkeli Savon Sanomissa
Henkilöhaastattelu Itä-Savo -lehdessä
https://www.kotka.fi/2024/09/elamankantaja-muistomerkki-paljastettiin-tiutisessa/
36 Atalante

| 36 Atalante |
| --- | --- |
 Valokäyrämittausten avulla luotu kolmiulotteinen malli Atalantesta.
Löytäminen
Löytäjät:  H. Goldschmidt
Löytöaika:  5. lokakuuta 1855
Kiertoradan ominaisuudet
Keskietäisyys Auringosta:  2,747 AU
Pienin etäisyys Auringosta:  1,913 AU
Suurin etäisyys Auringosta:  3,580 AU
Eksentrisyys:  0,303
Kiertoaika Auringon ympäri:  1662,831 päivää (4,55 vuotta)
Keskiratanopeus:  17,55 km/s
Inklinaatio:  18,432°
Fyysiset ominaisuudet
Läpimitta:  105,6 km
Massa:  1,2×1018 kg 
Pyörähdysaika:  9,93 h
Albedo:  0,065
Pinnan lämpötila:  alin: ? keski: ~170 ylin: ?
36 Atalante on melko suuri, mutta hyvin tumma päävyöhykkeen asteroidi. Sen löysi Hermann Goldschmidt 5. lokakuuta 1855. Asteroidi nimettiin Atalanten, kreikkalaisen mytologian hahmon, mukaan.
Agnieszka Wieszczek

| Mitalit | Mitalit | Mitalit |  |
| --- | --- | --- | --- |
|  Agnieszka Wieszczek |  Agnieszka Wieszczek |  Agnieszka Wieszczek |  |
Maa:   Puola
Naispaini
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 72 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Moskova 2006 | 67 kg |  |
|  Pronssia | Sofia 2007 | 72 kg |  |
|  Pronssia | Vilna 2009 | 72 kg |  |
|  Pronssia | Dortmund 2011 | 72 kg |  |
Agnieszka Jadwiga Wieszczek-Kordus (s. 22. maaliskuuta 1983 Wałbrzych) on puolalainen naispainija ja olympiamitalisti.
Wieszczek voitti olympiapronssia Pekingin kesäolympialaisista 2008 sarjassa 72 kg, mikä teki hänestä ensimmäisen puolalaisen naispainin olympiamitalistin. Wieszczek on myös voittanut EM-pronssia neljästi (2006, 2007, 2009 ja 2011).
Agnija Lozina-Lozinskaja

| Agnija Lozina-Lozinskaja> Агния Сергеевна Лозина-Лозинская.Henkilötiedot |
| --- | --- |
Koko nimi:  Agnija Sergejevna Lozina-Lozinskaja
Syntynyt: 3. elokuuta 1903 Pietari, Venäjän keisarikunta
Kuollut: 1958
Koulutus ja ura
Tutkimusalue:  kasvitiede
Agnija Sergejevna Lozina-Lozinskaja (ven. Агния Сергеевна Лозина-Лозинская; 3. elokuuta 1903 – 1958) oli venäläinen (neuvostoliittolainen) kasvitieteilijä. Hän syntyi Pietarissa ja valmistui Pietarin valtionyliopistosta. Vuosina 1922–1935 hän työskenteli kasvitieteellisellä puutarhalla ja vuonna 1945 Venäjän tiedeakatemian Komarovin kasvitieteellisessä instituutissa (Ботанический институт имени В. Л. Комарова Российской академии наук), jonka nimi siihen aikaan oli Ботанический институт Академии наук СССР eli Neuvostoliiton tiedeakatemian kasvitieteellinen instituutti.
Lozina-Lozinskaja on nimennyt muun muassa useita mansikka- ja vanarikkolajeja. Hänestä käytetään tieteellisten nimien yhteydessä auktorilyhennettä Losinsk..
Agnieszka Szymańczak

Agnieszka Szymańczak (s. 11. marraskuuta 1984) on puolalainen entinen maastohiihtäjä.
Szymańczak kilpaili maastohiihdon maailmancupissa ensimmäisen kerran Jällivaarassa marraskuussa 2010 sijoittuen 10 kilometrin vapaan hiihtotavan kilpailussa 83:nneksi. Ensimmäiset maailmancupin pisteensä hän saavutti helmikuussa 2012 Szklarska Poręban vapaan hiihtotavan sprintissä, jossa hän sijoittui 27:nneksi. Se on myös toistaiseksi hänen paras sijoituksensa maailmancupin henkilökohtaisissa kilpailuissa.
Oslon MM-kilpailuissa 2011 Szymańczak sijoittui Puolan viestijoukkueen mukana kahdeksanneksi. Val di Fiemmen MM-kilpailuissa 2013 hän sijoittui sekä parisprintissä Sylwia Jaśkowiecin kanssa että Puolan viestijoukkueen mukana yhdeksänneksi. 15 kilometrin yhdistelmäkilpailussa hän sijoittui 27:nneksi. Hän lopetti uransa vuonna 2014.
Aarne Saarialho

Aarne William Saarialho, sukunimi aik. Sikiö (28. helmikuuta 1891 Impilahti – 13. toukokuuta 1953 Helsinki) oli suomalainen korkeimman hallinto-oikeuden jäsen ja lainvalmistelukunnan jäsen.
Saarialhon vanhemmat olivat kansakoulunopettaja Matti Sikiö ja tämän ensimmäinen puoliso Olivia Sofia Tallberg. Hän pääsi ylioppilaaksi 1910 ja suoritti oikeustutkinnon 1914.
Saarialho oli korkeimmassa hallinto-oikeudessa ylimääräisenä virkamiehenä vuodesta 1918, notaarina vuodesta 1920 ja nuorempana hallintosihteerinä vuodesta 1928. Hän oli lainvalmistelukunnan 2. jaoston vt. nuorempana jäsenenä vuodesta 1928 ja 3. jaoston nuorempana jäsenenä vuodesta 1930.
Julkaisuja

Laki tulo- ja omaisuusverosta, annettu Helsingissä, 5 päivänä joulukuuta 1924 sekä sen soveltamisesta 11 päivänä joulukuuta 1924 annettu valtioneuvoston päätös; selityksillä ja ennakkopäätöksillä varustanut Aarne Saarialho. WSOY 1925
Köyhäinhoidollisesta kotipaikkaoikeudesta. Helsinki 1932
Köyhäinhoitolainsäädäntö. WSOY 1935
Komiteanmietintö Valtioneuvostolle komitealta, joka on asetettu laatimaan ehdotusta henkikirjoitusasetuksen uudistamiseksi; laatineet Aarne Saarialho ym. Valtioneuvosto, Helsinki 1936
Ennakkopäätöksestä sekä sen merkityksestä ja noudattamisesta teoksessa  Korkein hallinto-oikeus 1918-1943 - Högsta förvaltningsdomstolen. Korkein hallinto-oikeus, Helsinki 1943
13. divisioona

13. divisioona voi tarkoittaa seuraavia asioita:
Asevoimien yhtymät

13. divisioona (talvisota)
Saksan 13. jalkaväkidivisioona
Saksan 13. panssaridivisioona
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”13. divisioona”, voi hakea sivunnimihaulla, laajalla sivunnimihaulla tai tekstihaulla.
Adolphe Boucard

Adolphe Boucard vuonna 1891.
Adolphe Boucard (1839 – 15. maaliskuuta 1905 Hampstead, Englanti) oli ranskalainen lintutieteilijä.
Boucard keräili lintuja Meksikossa ja Keski-Amerikassa. Hän keskittyi kolibrien keräämiseen ja julkaisi vuosina 1891−1895 The Hummingbird julkaisua. Hän vietti viimeiset elinvuotensa Englannissa Isle of Wightilla ja kuoli poikansa kotona Hampsteadissa.
Hänen kunniakseen nimesi Philip Lutley Sclater huilutinamin (Crypturellus boucardi) vuonna 1859 ja Étienne Mulsant mangrovetimanttikolibrin (Amazilia boucardi) vuonna 1877.
Boucard nimesi muun muassa laavajunkon (Junco vulcani) vuonna 1878.
Agnieszka Sypień

| Agnieszka Sypień> Henkilötiedot |
| --- | --- |
Syntynyt: 24. tammikuuta 1972 (ikä 52) Rudna
Kansalaisuus:   Puola
Kyokushin-ottelija
Aktiivisena:  1997–2013
Painoluokka:  raskassarja
Seura(t):  Wroclawski Club Karate
Vyöarvo:  5. dan
| Mitalit> Maa:   Puola.Naisten kyokushin karate.MM-kilpailut  | Mitalit> Maa:   Puola.Naisten kyokushin karate.MM-kilpailut  | Mitalit> Maa:   Puola.Naisten kyokushin karate.MM-kilpailut  | Maa:   Puola> Naisten kyokushin karate. |
| --- | --- | --- | --- |
|  Kultaa | Tokio 2005 | +65 kg |  |
|  Kultaa | Chiba 2010 | +65 kg |  |
|  Kultaa | Tokio 2012 | +65 kg |  |
|  Hopeaa | Tokio 2001 | +65 kg |  |
|  Hopeaa | Chiba 2009 | +65 kg |  |
|  Pronssia | New York 2003 | +65 kg |  |
|  Pronssia | Chiba 2008 | +65 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Porto 2000 | +65 kg |  |
|  Kultaa | Varna 2002 | +65 kg |  |
|  Kultaa | Uzhogorod 2003 | +65 kg |  |
|  Kultaa | Riesa 2004 | +65 kg |  |
|  Kultaa | Varna 2005 | +65 kg |  |
|  Kultaa | Volos 2007 | +65 kg |  |
|  Kultaa | Vitoria 2008 | +65 kg |  |
|  Kultaa | Bukarest 2010 | +65 kg |  |
|  Kultaa | Padova 2011 | +65 kg |  |
|  Hopeaa | Szentes 2001 | +65 kg |  |
|  Hopeaa | Kiova 2013 | +65 kg |  |
|  Pronssia | Kiova 1998 | +65 kg |  |
|  Pronssia | Barcelona 2006 | +65 kg |  |
|  Pronssia | Kiova 2009 | +65 kg |  |
| Euroopan Open  | Euroopan Open  | Euroopan Open  |  |
|  Kultaa | Wrocław 2002 | avoin |  |
|  Kultaa | Baja 2003 | avoin |  |
|  Kultaa | Varsova 2004 | avoin |  |
|  Kultaa | Varna 2008 | avoin |  |
|  Kultaa | Pariisi 2009 | avoin |  |
|  Hopeaa | Riesa 2007 | avoin |  |
|  Pronssia | Belgrad 2005 | avoin |  |
|  Pronssia | Pariisi 2013 | avoin |  |
Agnieszka Sypień (s. 24. tammikuuta 1972 Rudna) on puolalainen karateka. Hän on Kyokushinin kolminkertainen maailmanmestari ja 14-kertainen Euroopan-mestari. Sypień on voittanut IKO-liitossa eniten Euroopan mestaruuksia naisottelijoista. Hän on muun muassa 9-kertainen raskaansarjan Euroopan mestari.
Hänen aviomies Sylwester ja poika Patryk ovat molemmat menestyneitä karateottelijoita.
Johann Zarco

| Johann Zarco |
| --- | --- |
 Johann Zarco vuonna 2022 San Marinon
Henkilötiedot
Kansalaisuus:   Ranska
Uratiedot
Pyörän numero:  5
Nykyinen talli:  Castrol Honda LCR
Nykyinen pyörä:  Kalex
Tilastot
MotoGP
Kilpailuja:  126 (MotoGP) 88 (Moto2) 50 (125cc)
Maailmanmestaruuksia:  0 2 0
Voittoja:  1 15 1
Palkintosijoja:  21 30 11
Paalupaikkoja:  8 15 4
Nopeimpia kierroksia:  11 7 5
Ensimmäinen kilpailu:  Qatarin GP 2017 Qatarin GP 2012 Qatarin GP 2009
Ensimmäinen voitto:  Australian GP 2023 Valencian GP 2016 Japanin GP 2011
Aiheesta muualla
www.johannzarco.com
Johann Zarco (s. 16. heinäkuuta 1990 Cannes) on ranskalainen ratamoottoripyöräilijä, joka kilpailee kaudella 2015 Moto2-luokassa Ajo Motorsportin tallissa. Zarco on 171 senttimetriä pitkä ja painaa 65 kilogrammaa.